ভারতের_স্বাধীনতা_আন্দোলনে_দারুল_উলুম_দেওবন্দ
উবায়দুল্লাহ সিন্ধীর ভারতে প্রত্যাবর্তন ও পুনরায় রাজনীতিতে অংশগ্রহণ
১৯২৪ সালের নভেম্বরে শরীফ সরকারের পতন ঘটিয়ে ওয়াহাবী মতাবলম্বী ইবনে সাউদ মক্কার শাসন ক্ষমতায় অধিষ্ঠিত হন। ক্ষমতায় অধিষ্ঠিত হয়ে ১৯২৫ সালে তিনি খিলাফত অধিবেশন আহবান করেন। সে অধিবেশনে ভারতসহ মুসলিম বিশ্বের প্রতিনিধিগণ অংশগ্রহণ করেন। উবায়দুল্লাহ সিন্ধী তার প্রাক্তন সহকমর্ীদের সাথে সাক্ষাৎ করার মানসে মক্কায় আসতে চাইলেও তা সম্ভব হয়নি। অধিবেশন শেষ হওয়ার পর ১৯২৬ সালের আগস্টে তিনি ইটালী ও সুইজারল্যান্ড হয়ে মক্কায় পেঁৗছতে সক্ষম হন। হিজাজ সরকারকে রাজনৈতিক প্রচারণা না করার অঙ্গীকার করে তিনি হেজাজে স্বাধীনভাবে থাকার অনুমতি লাভ করেন। মক্কায় দীর্ঘ বার বছর অবস্থান করে উবায়দুল্লাহ সিন্ধী লেখাপড়া, জ্ঞানচর্চা ও গবেষণায় আত্মনিয়োগ করেন। মক্কায় থাকাকালে সিন্ধী ১৩/১৪ বছর (১৯২৬-১৯৩৯) ধরে কুরআন ও শাহ ওয়ালীউল্লাহর হুজ্জাতুল্লাহিল বালিগাহ গভীরভাবে অধ্যয়ন করেন। তাফসীরে কুরআনের যে জায়গাগুলো তার কাছে কঠিন বলে মনে হত, শাহ ওয়ালীউল্লাহর নীতি অবলম্বনে তিনি সেগুলো পুরোপুরি আয়ত্ব করতেন। ১৯৩৬ সালে সর্বভারতীয় জাতীয় কংগ্রেস তাকে ভারতে ফিরে যাবার অনুরোধ জানায় এবং ব্রিটিশ সরকারও তাকে দেশে ফেরার অনুমতি দেয়। ১৯৩৮ সালে তিনি আরব হতে করাচী বন্দরে অবতরণ করেন। দেশে ফেরার পর সিন্ধীর নবজীবন শুরু হয়। পূর্বে গোপনীয়ভাবে ব্রিটিশ বিরোধী কার্যক্রম চালিয়ে গেলেও ১৯৩৮ সাল থেকে ১৯৪৪ সালের আগস্ট মাসে মৃত্যু পর্যন্ত তার সাড়ে পঁাচ বছরের রাজনীতি ছিল তার প্রকাশ্য রাজনীতি। তিনি দিল্লীতে শাহ ওয়ালীউল্লাহর ১৭৩’হুজ্জাতুল্লাহিল বালিগা’র শিক্ষা প্রচার করতে থাকেন। ইতিপূর্বে শক্তিপ্রয়োগ ও জিহাদ করে স্বাধীনতা অর্জনের প্রচারণা চালালেও অবস্থার পরিপ্রেক্ষিতে তাকে অহিংসনীতি ও নিয়মতান্ত্রিক আন্দোলনের মতবাদের সমর্থন করতে হয়। তিনি বায়তুল হিকমাত, সিন্ধসাগর একাডেমী ও শাহ ওয়ালীউল্লাহ আবুল কাসেম থিয়োলজিক্যাল কলেজ প্রতিষ্ঠা করেন। তার নেতৃত্বে সর্বরাজ্য পার্টির দ্বিতীয় সংস্করণ যমুনা নর্মদা সিন্ধসাগর পার্টি নামে একটি রাজনৈতিক দল প্রতিষ্ঠা করলেও তা জনপ্রিয়তা ও সাফল্য লাভ করতে পারেননি। ইউরোপীয় দেশগুলোতে ভ্রমন করে বিভিন্ন সরকার ব্যবস্থা পরিদর্শন ও এর উপর গবেষণা করার ফলে তার দৃষ্টিভঙ্গির পরিবর্তন ঘটেছিল। বারংবার ব্রিটিশবিরোধী অভ্যুত্থানের ব্যর্থতা তাকে নতুনভাবে চিন্তা করতে সাহায্য করে। তিনি মনস্থ করেন যে, বৃটিশের সাথে আপাততঃ সহযোগিতা করে এবং ইউরোপ থেকে জ্ঞান বিজ্ঞান আহরণ করে আগে ব্রিটিশদের সাথে লড়ার জন্য নিজেদের প্রস্তুত করে নিতে হবে এবং তারপর দেশের অভ্যন্তরীণ শক্তি নিয়ে পূর্ণ স্বাধীনতা অভিযান চালাতে হবে। তার নিজ ভাষায়, ভারতীয়দের উচিত, বহির্দেশীয় মুসলমানদের কোন বিব্রতকর কর্মসূচীতে জড়িত না হওয়া। তাদের কর্তব্য হল- নিজ দেশের উপর আধিপত্য স্থাপনের জন্য অবিরাম চেষ্টা চালিয়ে যাওয়া। যদি এ পথে একশ বছরও প্রয়োজন হয় তবুও কর্মসুচী পরিবর্তন করার প্রয়োজন নেই। আমার মতে- ভারতবাসীদের জন্য কংগ্রেসের অহিংস নীতি অতদিনই মেনে চলা প্রয়োজন যতদিন পর্যন্ত যুদ্ধ করে স্বদেশ জয় করতে পারবে বলে তাদের বিশ্বাস অর্জিত না হয়। এই নীতি প্রস্তুতি গ্রহণের জন্য সর্বোৎকৃষ্ট উপায়। দৃঢ়ভাবে এটা পালন করা উচিত। যতদিন তারা শেষ সুযোগের জন্য প্রস্তুত না হবে ততদিন পর্যন্ত ছোট ছোট লড়াইয়ে অবতীর্ণ হওয়া মোটেই উচিত হবে না। সিন্ধী তার আকাঙ্খিত স্বাধীন ভারতে সরকার ব্যবস্থা প্রণয়নে ফেডারেল গভর্নমেন্টের রূপরেখা বর্ণনা করে বলেন, অভিন্ন ভাষা ও কাছাকাছি তমদ্দুনের ভিত্তিতে ভারত উপমহাদেশে কয়েকটি স্টেট সৃষ্টি করা হবে এবং সেগুলোর দুই, তিনটি বিষয় ছাড়া সম্পূর্ণ স্বাধীন থাকবে। এ স্টেটসমুহের যৌগিক হবে একটি ফেডারেশন তথা যুক্তরাষ্ট্র। এর কেন্দ্রীয় ব্যবস্থাপক সভায় স্টেট সমূহ থেকে রাজনৈতিক গুরুত্বের দিক থেকে কতক প্রতিনিধি প্রেরিত হবে। কেন্দ্রের হাতে থাকবে শুধু দেশরক্ষা, বহির্বাণিজ্য ও পররাষ্ট্রনীতি। এ স্টেটগুলোর রাষ্ট্রীয়ভাষা হবে স্থানীয় মাতৃভাষা এবং কেন্দ্রের ভাষা হবে উর্দু ও ইংরেজী। দ্বিতীয় বিশ্বযুদ্ধ চলাকালে ১৯৪২ সালের ২২ শে মার্চ ব্রিটিশ মন্ত্রীসভার সদস্য স্যার স্ট্যাফোর্ড ক্রিপস ব্রিটিশ সরকারের পক্ষ থেকে শাসন সংস্কারের একটি মিশন নিয়ে ভারতে আসেন। ঐ মিশনেও এই প্রস্তাবের আশ্বাস ছিল যে, যুদ্ধ শেষে উপমহাদেশকে একটি ডোমিনিয়নের মর্যাদাসম্পন্ন করে একটি যুক্তরাষ্ট্রে পরিণত করা হবে। সিন্ধীর যুক্তরাষ্ট্র গঠনের স্কীমটির অভিনবত্ব হল, তিনি অভিন্ন ভাষা ও কাছাকাছি আচার অনুষ্ঠানের অধিকারী অঞ্চলগুলো নিয়ে ভাষা ও তমদ্দুন ভিত্তিক স্টেটসমূহ গঠন ও ঐসব স্টেটের সমন্বয়ে একটি ফেডারেল ১৭৪সরকার গঠন করতে চেয়েছিলেন। যুক্তরাষ্ট্র গঠনের পূর্ববর্তী স্কীম গুলোর তুলনায় সিন্ধীর যুক্তরাষ্ট্রের স্কীমটি ছিল অনেক বেশী স্বব্যাখ্যাত ও উদারনীতি তথা গণতান্ত্রিক চরিত্রসম্পন্ন। সিন্ধী কংগ্রেসের সমর্থক হলেও তিনি আনুষ্ঠানিকভাবে এর সদস্য ছিলেন না। তিনি গান্ধীর কংগ্রেসকে মোটেও পছন্দ করতেন না। কারণ, তিনি ছিলেন ধর্মনিরপেক্ষ সরকার প্রতিষ্ঠার প্রয়াসী। তিনি কংগ্রেসের সমালোচনা করতে দ্বিধা করেননি। তিনি অভিযোগের সুরে বলেছিলেন, কংগ্রেস যদি সংখ্যানুপাতে মুসলমানদের ন্যায্য অধিকার দিত তাহলে, তারা কংগ্রেস থেকে এত দূরে সরে যেত না। যদিও শেষ জীবনে উবায়দুল্লাহ’র মধ্যে কিছুটা ব্রিটিশ তোষণ নীতি পরিলক্ষিত হয়। ব্রিটিশ শাসনকে আরও কিছুকাল ভারতে জিইয়ে রাখা, ভারতকে ব্রিটিশ উপনিবেশের মর্যাদা দেওয়া, বৃটিশের সাথে দ্বন্দ্বে লিপ্ত না হওয়া,অহিংস নীতি অবলম্বন করে ব্রিটিশ কমনওয়েলথে থাকা, পাকিস্তান প্রস্তাবের বিরোধিতা, দেশরক্ষা বিভাগে ব্রিটিশ অফিসার বহাল রাখার পরামর্শ প্রদান, ব্রিটিশ উপনিবেশে ব্রিটিশ জাতির সাথে সহাবস্থানের প্রস্তাব প্রভৃতি তার ব্রিটিশদের প্রতি নমনীয় মনোভাবেরই স্বাক্ষর বহন করে। ধারণা করা যায়, দেশে ফেরার সময় তিনি ব্রিটিশ শাসন উৎখাত না করার অঙ্গীকার করে এসেছিলেন। তাই, মনে হয় আন্তরিক ইচ্ছা থাকা সত্ত্বেও ভারতকে ব্রিটিশমুক্ত করার কোন সরাসরি আন্দোলনে যোগদান করেননি। তবে, পূর্ণ স্বাধীনতার আকাংখ্যা যে তার মনে সব সময় পীড়া দিত তা অনুমান করা যায়। দেশ স্বাধীন হবার মাত্র তিন বছর পূর্বে ১৯৪৪ সালে শারিরীক অসুস্থতার কারণে তিনি ইন্তেকাল করেন।